คุณครับ ผมมีอาการมีลมมาก เลอบ่อย และบางครั้งระคายเคืองแบบรู้สึกจั๊กจี้ท้องด้านขวาระยะสั้นๆ โดยเฉพาะเวลาทานอาหารคำแรกจะเป็นครับ (ทำให้รู้สึกรำคาญ)ไม่มีอาการเจ็บหรือปวดใดๆครับ ถ่ายบางเว้นบางไม่ทุกวัน อาการนี้เป็นมา 2-3 สัปดาห์แล้วครับ ช่วงก่อนประมาณ 1 เดือนได้ผมมีการลดอาหารเย็นคือทานน้อยลงครับ
สวัสดีค่ะ อาการมีลมมาก เรอบ่อย ระคายเคืองในช่องท้องดังกล่าวมานั้น อาจจะเกิดจาก การมีกรดไหลย้อน กระเพาะอาหารอักเสบหรือมีแผลในกระเพาะอาหารหรือลำไส้เล็กส่วนต้น ลำไส้แปรปรวนอาจมีการขับถ่ายเปลี่ยนแปลงไม่ว่าจะเป็นท้องผูกหรือท้องเสียร่วมด้วย หรือเป็นภาวะลำไส้อักเสบเฉียบพลันจากอาหารที่ไม่สุกสะอาด เป็นต้นเบื้องต้นให้รับประทานอาหารในแต่ละมื้อในปริมาณที่ไม่มากจนเกินไป กินแล้วนั่งหัวสูงไว้ก่อน ไม่นอนหลังกินอาหาร หลีกเลี่ยงการรับประทานอาหารที่กระตุ้นให้มีอาการเป็นมากขึ้น รับประทานยาเพื่อลดอาการท้องเฟ้อได้และควรไปพบแพทย์หากยังมีอาการเป็นมากขึ้นเรื่อยๆ ปรับพฤติกรรมแล้วไม่ทุเลา มีน้ำหนักลด กินได้น้อย อาเจียน ถ่ายดำหรือการขับถ่ายเปลี่ยนแปลงร่วมด้วย